|  |  |  |
| --- | --- | --- |
| Tantárgy neve: Újkori magyar történelem(Magyarország története 1849-1918) | **Kódja: LBB\_TR179K3** | **Kreditszáma: 3** |
| A tanóra típusa: **ea.** száma: **heti 2 óra** | | |
| A számonkérés módja: **koll.** | | |
| A tantárgy tantervi helye: **V. félév** | | |
| Előtanulmányi feltételek:**---** | | |
| **Tantárgyleírás**:  Részletesen tárgyaljuk a megtorlás és katonai diktatúra (1849-50), a császári önkényuralom (1851-59), majd a kormányzati kiútkeresés (160—61) és ennek sikertelenségéből fakadó provizórium (1861-1865) éveinek történetét. Középpontba az idegen uralmi viszonyok változásainak egyik fontos indítékát, a tartóssá vált és következetes nemzeti belső passzív ellenállást és külső emigrációs útkeresést állítjuk. Fontosságának megfelelően utalunk a külső befolyásoló tényezőkre (az olasz és a német nemzetállami születés folyamatára), amelyek elevezetnek az uralkodó és a vezető magyar államférfiak kapcsolatfelvételéhez, tárgyalásaihoz és kiegyezéséhez. Az Ausztriai Császárság, vagyis a nem magyar felségterületeken is elfogadtatott bonyolult államjogi rendezésnek, a kétközpontú alkotmányos monarchiának a részletes bemutatásával érzékeltetjük, hogy szabaddá vált az út a szabadversenyes fejlődés előtt, amely a polgárosodás jegyében jelentős gazdasági, társadalmi, hatalmi, művelődési és művészeti változásokat eredményezett. Kitérünk ennek bemutatása során a különböző konfliktushelyzetek és válságidőszakok elemzésére is. Bemutatjuk a sajátos magyar államiságból fakadó ellentmondásos részvételi lehetőségeket a nemzetközi kapcsolatokban és a katonapolitikában. Befejezésül szólunk az első világháborúba való belesodródás kivédhetetlenségéről, az óriási háborús tehertételről és a még súlyosabb veszteségekről. | | |
|  | | |
| **Kötelező és ajánlott olvasmányok:**  Gergely András (szerk.): Magyarország története 1790—1918, Budapest, 1998, 293—476. o.  Deák Ferenc-Kossuth Lajos: Párbeszéd a kiegyezésről, Szeged, 1981  Sarlós Béla: Deák és a kiegyezés, Budapest, 1987  Somogyi Éva: Kormányzati rendszer a dualista Habsburg Monarchiában. Budapest, 1996  Hanák Péter: Magyarország a Monarchiában, Budapest, 1975  Gerő András: Magyar polgárosodás, Budapest, 1993  Egyed Ákos: Falu, város, civilizáció. Tanulmányok a jobbágyfelszabadítás és a kapitalizmus történetéből Erdélyben 1848-1914. Bukarest, 1981  Kövér György: Iparosodás agrárországban. Magyarország gazdaságtörténete 1848—1914, Budapest, 1982  Komlos, John: Az Osztrák-Magyar Monarchia, mint közös piac. Budapest, 1990  Fejtő Ferenc: Rekviem egy hajdanvolt birodalomért, Ausztria-Magyarország szétrombolás, Budapest, 1990  Galántai József: Magyarország az első világháborúban. Budapest, 1964  Jászi Oszkár: A Habsburg-monarchia felbomlása, Budapest, 1981  Kemény Gábor: A nemzetiségi kérdés története 1790-1918. Budapest, 1947, vonatkozó rész  Lukács Lajos: A magyar politikai emigráció 1849—1867, Budapest, 1984 | | |
|  | | |
| **Tantárgy felelőse:** Dr. Mózes Mihály egyetemi tanár, CSc | | |
| **Tantárgy oktatásába bevont oktató(k):** Dr. Pap József egyetemi docens, PhD | | |